عبداللہ امجد چھتوی

اہلحدیث عالم دین ، شیخ التفسیر

پیدائش
مولانا عبد اللہ امجد بن عبد العزیز بن جمال الدین چھتوی1940ء کو ریاست بیکانیر ، ضلع گنگا نگر کے ایک موضع میں پیدا ہوئے ،

ہجرت
قیام پاکستان کے بعد والدین کے ہمراہ چک نمبر 36 گ ب ، تحصیل جڑانوالہ مضلع فیصل آباد میں آباد ہوئے،

تعلیم
ابتدائی تعلیم اپنے والد مرحوم سے حاصل کی اورپھر جھوک داؤد مدرسہ میں کچھ عرصہ زیر تعلیم رہے اور پھر وہاں سے جامعہ محمدیہ اوکاڑہ میں تشریف لے  گئے اور  درس نظامی کی تکمیل جامعہ محمدیہ اوکاڑہ میں1957میں کی۔

تدریس
فراغت کے بعد اسی جامعہ محمدیہ اوکاڑہ  میں 18 سال تدریس کے فرائض سر انجام دئیے اور بعد ازاں دارالقرآن ( فیصل آباد) ، جامعہ سلفیہ (فیصل آباد)، جامعہ صدیقیہ عارف والا   اور   جامعہ اشاعۃ الاسلام عارفوالہ 149/eb میں بھی شیخ الحدیث کے طور پر تدریس کے فرائض سر انجام دیتے رہے اور 1993 سے تا  دم  مرکز الدعوۃ السلفیہ ستیانہ بنگلہ میں شیخ الحدیث والتفسیر ، مدیر التعلیم  اور مفتی کے فرائض سر انجام دیتے رہے۔ اسی طرح تقریبا ً تیس سال سے آپ کو صحیح البخاری پڑھانے کا شرف حاصل رہا ہے۔ جبکہ آپ کا دورانیہ تدریس ساتھ 60 سال پر محیط ہے اور ان میں سے باون سال صحیح البخاری کی تدریس کرنے کا شرف حاصل ہوا۔

اساتذہ
آپ نے اپنے وقت کے نامور علماء سے علم کو حاصل کیا۔ جن میں سے چند ایک درج ذیل ہیں:
شیخ الحدیث والتفسیر حافظ عبداللہ بڈھیمالوی،شیخ الحدیث مولانا محمد عبدہ، شیخ الحدیث پیر محمد یعقوب صاحب، شیخ الحدیث والتفسیر محمد عبداللہ روپڑی صاحب رحمہ اللہ تعالیٰ۔

تلامذہ
اسی طرح آپ سے سینکڑوں کی تعداد میں علماء نے علم کو حاصل کیا جن میں سے چند ایک درج ذیل ہیں:
فضیلۃ الشیخ مولانا ارشاد الحق اثری حفظہ اللہ 
 کامران اعظم سوہدروی
شیخ الحدیث حافظ عبدالعزیز علوی حفظہ اللہ فیصل آباد،
شیخ حافظ عبدالمنان نورپوری رحمہ اللہ گوجرانوالہ، 
شیخ حافظ عبدالسلام بھٹوی حفظہ اللہ (مریدکے)،
شیخ الحدیث مولانا عبدالعلیم (گوجرانوالہ)،
شیخ الحدیث مولانا محمد اکرم شاہ (سیالکوٹ)، 
شیخ الحدیث مولانا محمد گلزار  (فیصل آباد) 
فضیلۃ الشیخ حافظ عبدالغفار اعوان المدنی حفظہ اللہ (اوکاڑہ)،
شیخ مقصود احمد

وفات
آپ کی وفات تحصیل جڑانوالہ ضلع فیصل آباد کےشہر ستیانہ میں ان کے گھر سے ہسپتال فیصل آباد انسٹیوٹ آف کارڈیالوجی میں جاتے وقت   15 اگست 2017ء کو تہجد سے ذرا پہلے وفات پائی۔ انا للہ وانا الیہ راجعون ۔آپ کا نمازہ جنازہ مولانا عتیق اللہ سلفی ، شیخ الحدیث مولانا عبدالرشید راشد ہزاروی ، مولانا عبدالعزیر علوی نے ستیانہ بنگلہ اور چک نمبر 36 میں پڑھائی  جن میں لاکھوں لوگوں شرکت کی ا ور اس کے بعد آپ کے آبائی گاؤں چک نمبر 36 میں دفن کیا گیا۔آپ نے پسماندگاں میں بیوہ ، 2 بیٹے ، 3 بیٹیاں، 3 نواسے ، 5 نواسیاں ، 3 پوتے پوتیاں اور ہزاروں طلبا عظام کو چھوڑا ،

حوالہ جات